Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: engedélyt adott. A letiltás azonban — bár a jelenlegi szabályozás [Nytv. 2. § (1) bek., 146/1993. (X. 26.) Korm. rendelet
Paragraph Index: 990

(1) bekezdésének b) pontja alapján ugyanis az OTP mint jogi személy igazolt joga érvényesítése érdekében letiltás ellenére is igényelheti ezeket az adatokat. A Központi Nyilvántartó és Választási Hivatal vezetőhelyettese megerősítette, hogy „a 1999/79/II. szám szerződéses jogviszony fennállásának időszakában a szerződés mint okirat — igazolt adatszolgáltatási cél esetében — biztosítja, hogy az Nytv. 20. § (1) bekezdésének b) pontja szerint adatszolgáltatást teljesítsünk az esetleges letiltás ellenére is”. Amennyiben tehát a szerződésből kiderül, hogy mi az adatszolgáltatás célja, a bank a letiltás ellenére is hozzájuthat az adatokhoz. Ezzel kapcsolatos a második pont, amely szerint: „Az adós és a készfizető kezes hozzájárulását adja ahhoz, hogy a kölcsönszerződés felmondása esetén az OTP Bank Rt.-vel szemben vállalt kötelezettségeik teljesítéséhez szükséges személyi adataikat a 6.11. pontban hivatkozott jogszabályban (az 1992. évi LXVI. tv.-ben) megjelölt szervek az OTP Bank Rt. írásbeli kérelmére, a kölcsönszerződés mellékletét képező felhatalmazó nyilatkozatuk alapján kiszolgáltassák.” Az Nytv. 20. § (1) bekezdésének b) pontja alapján az OTP Rt. igazolt joga érvényesítéséhez igényelheti a szóban forgó adatokat. A feltételek ezen pontja arra irányul, hogy az adatfelhasználási cél a nyilvántartást vezető hivatal számára is igazolható legyen a szerződés és a felhatalmazó nyilatkozat segítségével, és álláspontom szerint nem kifogásolható, mivel arányosan korlátozza az adatalanyok információs önrendelkezési jogát. A harmadik pont a következő: „Az adós és a készfizető kezes továbbá hozzájárul ahhoz, hogy az OTP Bank Rt. a kölcsönkérelemben, ahhoz kapcsolódó egyéb dokumentumokban, okiratokban, valamint az egyedi kölcsönszerződésben foglalt személyes adataikat a személyes adatok védelméről és a közérdekű adatok nyilvánosságáról, valamint a hitelintézetekről és a pénzügyi vállalkozásokról szóló törvények rendelkezései szerint, jelen szerződéses jogviszony szerinti elszámolás, kötelezettségek és jogok teljesítésének igazolása (céljából), kockázatelemzési és értékelési célokra nyilvántartsa, feldolgozza és kezelje. Tudomásul veszi, hogy az adatszolgáltatás önkéntes, az adatok kezelése hozzájárulásukon alapul.” Az ügyfél ezen pont elfogadása esetén azt veszi tudomásul, hogy a bank az említett törvények keretei között kezelheti személyes adatait. A szövegben említett két törvény számos olyan garanciát tartalmaz, amely kizárja az információs önrendelkezési jog aránytalan korlátozását [pl. az Avtv. 5. § (1) bekezdésében rögzített célhoz kötöttség elve, illetve a hitelintézetekről és a pénzügyi vállalkozásokról szóló 1996. évi CXII. tv. 50—55. §-ai, amelyek meghatározzák azokat az eseteket, amelyekben banktitok harmadik fél számára kiszolgáltatható], a feltételben foglalt hozzájárulás tehát álláspontom szerint nem ad módot a bank részére korlátlan és ellenőrizhetetlen adatkezelésre, nem illeti az Avtv.-ben foglalt, az adatalanyt érintő jogokat, ezért nem kifogásolható. A fenti pontokon túl Ön azt is kifogásolja, hogy — mint a megküldött reklámanyagból kiderül — a bank kéri ügyfeleit, hogy a kölcsönigényléshez hozzák magukkal személyi igazolványukat és valamely más, személyazonosság megállapítására alkalmas okiratot, illetve a legutolsó havi, kiegyenlített közüzemi számlát. Álláspontom szerint önmagában nem kifogásolható, hogy egyes cégek ügyfeleik személyazonosságának igazolására a viszonylag egyszerűen hamisítható személyi igazolvány mellett más okiratokat is kérnek, ám az általam javasolt, s egyes távközlési szolgáltatóknál már megvalósult gyakorlat szerint az ügyfélnek fel kell ajánlani, hogy amennyiben személyi igazolványán kívül más okiratot nem kíván bemutatni, akkor a cég a személyi adatokat a Központi Nyilvántartó és Választási Hivatal nyilvántartása segítségével ellenőrzi; erre a megoldási lehetőségre fel fogom hívni az OTP Rt. vezetésének figyelmét. A fentiek alapján felszólítom az OTP Rt. vezetését, hogy a fogyasztási kölcsönszerződések kötésekor használt általános szerződési feltételekből törölje a levelemben első helyen tárgyalt, a letiltás kizárásával kapcsolatos feltételt; a bank válaszáról és az ügy további fejleményeiről értesítem. Az ügyben elfoglalt álláspontomról — az Ön nevének említése nélkül — tájékoztatom az Állami Bankfelügyeletet és a Magyar Bankszövetséget is. Adatvédelmi és információszabadsággal kapcsolatos problémáival forduljon hozzám a jövőben is bizalommal. Budapest, 1998. október 7. Üdvözlettel: Dr. Majtényi László (330/A/1998) * * * [Állásfoglalás: a központi hitelinformációs rendszer mellett létrejövő „üzleti alapon működtetett hitelinformációs rendszer” nem korlátozhatja a polgárok személyes adataik védelméhez fűződő jogát azon a mértéken túl, mint amit a törvény a központi hitelinformációs rendszer számára lehetővé tesz] Dr. Járai Zsigmond miniszter úr részére Pénzügyminisztérium Budapest Tisztelt Miniszter Úr! A hitelintézetekről és pénzügyi vállalkozásokról szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes